
Text rozhodnutia
Súd: Krajský súd Bratislava Spisová značka: 12Sp/43/2014 Identifikačné číslo súdneho spisu: 1014200714 Dátum vydania rozhodnutia: 03. 11. 2014 Meno a priezvisko sudcu, VSÚ: Mgr. Marián Degma ECLI: ECLI:SK:KSBA:2014:1014200714.1 Uznesenie Krajský súd v Bratislave v právnej veci navrhovateľa: IMBIZ s.r.o. so sídlom Mlynská 39, Spišská Nová Ves, zastúpená advokátom JUDr. Jaroslavom Čollákom so sídlom Floriánska 19, Košice, proti odporcovi: Hlavné mesto Slovenskej republiky Bratislava so sídlom Primaciálne námestie č. 1, Bratislava, za účasti: X/ U.. Y. D., P.. a X/ P. D., obaja bytom D. XX, V., o preskúmanie zákonnosti rozhodnutia odporcu č. MAGS SNM 31323/14-65245/763/Do zo dňa 9.4.2014, takto r o z h o d o l : Krajský súd v Bratislave návrh navrhovateľa o preskúmanie zákonnosti rozhodnutia odporcu č. MAGS SNM 31323/14-65245/763/Do zo dňa 9.4.2014 o d m i e t a . Žiaden z účastníkov konania nemá právo na náhradu trov konania. o d ô v o d n e n i e : Dňa 7.5.2014 bol Krajskému súdu v Bratislave (ďalej len „súd“) doručený opravný prostriedok (návrh) navrhovateľa, ktorým žiadal preskúmať rozhodnutie odporcu č. MAGS SNM 31323/14-65245/763/Do zo dňa 9.4.2014. Súd pred prejednaním merita veci skúmal, či bol opravný prostriedok podaný oprávnenou osobou, t.j. či je spoločnosť IMBIZ s.r.o. (navrhovateľ) oprávnenou osobou v zmysle O.s.p. na podanie predmetného opravného prostriedku. Podľa § 250m ods. 3 O.s.p. účastníkmi konania sú tí, ktorí nimi sú v konaní na správnom orgáne, a správny orgán, ktorého rozhodnutie sa preskúmava. Vychádzajúc z citovaného ustanovenia je zrejmé, že oprávnenou osobou na podanie opravného prostriedku proti napadnutému rozhodnutiu v zmysle zákona sú len osoby, ktoré boli účastníkmi aj v správnom konaní, t.j. v tomto prípade v konaní sp.zn. MAGS SNM 31323/14-65245/763/Do. Vychádzajúc z obsahu súdneho spisu ako aj zo zákona č. 260/2011 Z.z. o ukončení a spôsobe usporiadania nájomných vzťahov k bytom (ďalej len „zákon č. 260/2011 Z.z.“) je zrejmé, že navrhovateľ nebol účastníkom správneho konania o nároku na poskytnutie bytovej náhrady, tak ako aj sám uvádza vo vlastnom opravnom prostriedku. Navrhovateľ v predmetnom konaní vystupoval len ako prenajímať bytu, za ktorý žiadatelia (Y. D. R. P. D.) požadovali priznať bytovú náhradu. Podľa § 9 ods. 2 zákona č. 260/2011 Z.z. účastníkom konania je žiadateľ. Podľa § 9 ods. 5 zákona č. 260/2011 Z.z. ak žiadateľ spĺňa podmienky na poskytnutie bytovej náhrady, obec rozhodne o priznaní nároku na bytovú náhradu, inak rozhodnutím nárok neprizná. Rozhodnutie obce o priznaní nároku na bytovú náhradu musí obsahovať aj poučenie o povinnosti podľa § 6 ods. 3. Kópiu rozhodnutia zašle obec prenajímateľovi. Z citovaných ustanovení je zrejmé, že navrhovateľ nebol účastníkom konania o nároku na poskytnutie bytovej náhrady na správnom orgáne. V zmysle § 250p O.s.p., ak je návrh podaný oneskorene alebo ho podá ten, kto naň nie je oprávnený, alebo ak sa napadá rozhodnutie, ktoré preskúmaniu nepodlieha alebo ak navrhovateľ neodstránil vady, ktorých odstránenie súd nariadil a ktoré bránia vecnému vybaveniu návrhu, súd uznesením opravný prostriedok odmietne. Odvolanie proti uzneseniu je prípustné. Nakoľko navrhovateľ - spoločnosť IMBIZ s.r.o. nie je oprávnený podať návrh na preskúmanie napadnutého rozhodnutia, súd v súlade s citovaným ustanovením tento odmietol. Podľa podania Mgr. Michala Kiča (zástupca P. D. R. Y. D. v správnom konaní) došlého súdu 3.10.2014, žiadosť o bytovú náhradu doručenú odporcovi 28.9.2012 zobrali účastníci konania (P. D. R. Y. D.) v celom rozsahu späť. O trovách konania rozhodol súd podľa § 146 ods. 1 písm. c) O.s.p. per analogiam aplikovaného na základe ustanovenia §250l ods. 2 O.s.p. a § 246c O.s.p. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Najvyšší súd Slovenskej republiky prostredníctvom Krajského súdu v Bratislave, a to písomne v dvoch vyhotoveniach. V odvolaní sa má popri všeobecných náležitostiach (z odvolania musí byť zjavné, ktorému súdu je určené, kto ho robí, ktorej veci sa týka a čo sleduje, a musí byť podpísané a datované; odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné; ak účastník nepredloží potrebný počet rovnopisov a príloh, súd vyhotoví kópie na jeho trovy) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 O.s.p).

